પાટણ શહેરના વેરાઈ ચકલા વિસ્તારમાં આવેલ નવજીવન મેટરનીટી એન્ડ નર્સિંગ હોમ હોસ્પિટલમાં ત્રીજી ડીલીવરી માટે સિધ્ધપુરના ધનાવાડા ગામના કૃપાબેન ટીનાજી ઠાકોરને મંગળવાર નોર્મલ ડીલેવરી થવા પામી હતી ત્યારે મહિલાની હાલત તંદુરસ્ત હોઈ તેને ચા નાસ્તો પણ કર્યો હતો ત્યારે બુધવારની વેહલી સવારે મહિલાને વધારે બ્લડીંગ થતા ડોકટરો દ્વારા તેમને જીવનદાન આપવા માટે તેમનું કોથળીનું ઓપરેશન કરવાનું જાણાવતા પતિ દ્વારા ઓપરેશનની મંજુરી આપ્યા બાદ ડોકટરો દ્વારા ઓપરેશન કરાયું હતું ત્યારબાદ મહિલાનું  મોત થવા પામ્યું હતું ત્યારે પતિ દ્વારા ડોક્ટરની બેદરકારીથી તેમની પત્નીનું મોત થયું હોવાના આક્ષેપ કરી હોબાળો મચાવ્યો હતો.